এর আগে ‘উড়তা পঞ্জাব’ ছবির তিনটি পোস্টার মুক্তি পেয়েছে, কিন্তু, তাতে কোথাও বলা হয়নি অভিষেক চৌবের এই ছবিতে আলিয়া ভট্টর ভূমিকা কি? ছবির ট্রেলার মুক্তিতে যদিও একঝলক দেখা গিয়েছিল তাঁকে। কিন্তু, আলিয়ার মেক আপ এতটাই অন্য ধরনের ছিল যে কেউ তা বুঝতেই পারেননি।
সম্প্রতি ‘উড়তা পঞ্জাব’-এ হকি নিয়ে গানের একটি দৃশ্যের শ্যুটিং হয়। যাতে হকি স্টিক নিয়ে, হকি প্লেয়ারের পোশাকে শ্যুটিং-এ অংশ নিতে দেখা যায় আলিয়াকে। আর সেই মুহূর্তের ছবি প্রকাশিত হয়েছে সংবাদমাধ্যমে। 

আলিয়ার ফেভারিট স্পোর্টস ক্রিকেট আর ফুটবল। হকি নিয়ে সেভাবে তাঁর কোনও জ্ঞান ছিল না। কিন্তু, ‘উড়তা পঞ্জাব’ ছবিতে হকি প্লেয়ারের ভূমিকা পেয়ে তিনি বেশ খুশি। এদিন গানের দৃশ্যায়নের সময় মুম্বইয়ের বিভিন্ন কলেজে মহিলা হকি দলের প্লেয়ারদের সঙ্গে কথা বলেও উচ্ছ্বসিত আলিয়া। তাঁর দাবি, ‘এই সব কলেজ ছাত্রীরা যে প্রতিকূল পরিস্থিতির সঙ্গে লড়াই করে হকিতে প্রতিষ্ঠা পাওয়ার চেষ্টা করছেন তা সত্যিইঅনুপ্রেরণা যোগাবে।’
দেখুন ট্রেলার...